મુનીશ્ર્વર અત્રિથી અનસૂયામાં વિષ્ણુના અંશથી જે પુત્રનો જન્મ થયો તે જ આપણા ભગવાન શ્રી દત્તાત્રેય છે, જેમણે સંન્યાસની શ્રેષ્ઠ પદ્ધતિ વધારી છે. તેમના જન્મનો સમય તથા તિથિ માગશર માસની પૂર્ણિમાનું બ્રાહ્મમુહૂર્ત હતું. આ ઉપરાંત જાણ સારુ અત્રિથી અનસૂયામાં બ્રહ્માના અંશ થકી ચંદ્ર થયો, જેને દેવોએ સમુદ્રમાં નાખી દીધો હતો, જે સમુદ્રમંથન સમયે પ્રગટ થયો હતો. અત્રિને ત્યાં શિવના અંશ તરીકે ઉત્તમ દુર્વાસા જન્મ્યા હતા.